המונח "The International" מפנה לכאן. אם הכוונה למשמעות אחרת, ראו האינטרנציונל.

**The International** (מוכרת גם בקיצור **TI**) היא תחרות ספורט אלקטרוני ב-Dota 2 המנוהלת על ידי Valve, אשר נערכה לראשונה ב-2011 ומאז מתקיימת כל שנה. התחרות האחרונה נערכה ב-2023 ב-Climate Pledge Arena אשר בסיאטל והייתה בעלת סך פרסים של 3,143,063 דולר, והמנצחת הייתה Team Spirit.

היסטוריה
--------

צלחת האליפות (ה-Aegis) ומספר טבעות
התחרות הראשונה התקיימה בקלן שבגרמניה ב-17 באוגוסט עד 21 באוגוסט 2011, ובה השתתפו 16 קבוצות אשר הוזמנו אליה על ידי Valve. התחרות הייתה הפעם הראשונה שניתן לציבור לצפות במשחק, למעט השחקנים אשר השתתפו בתחרות וקיבלו גישה אל המשחק מספר ימים לפני תחילת התחרות. התחרות מומנה במלואה על ידי Valve, והייתה בעלת סך פרסים של 1.6 מיליון דולר עם מיליון דולר מובטח לקבוצה הזוכה, לראשונה בכל תחרות ספורט אלקטרוני.

ב-2012 הודיעה Valve על כך שהתחרות תתקיים בכל שנה. בשנים 2012 עד 2017 היא התקיימה בעיר סיאטל שבארצות הברית. ב-2018 התחרות התקיימה בוונקובר שבקנדה. ב-2019 התחרות התקיימה ב-בשנגחאי שבסין. התחרות של 2020 הייתה מתוכננת להתקיים בסטוקהולם שבשוודיה, אך בוטלה עקב מגפת הקורונה. ב-2021 פורסם שהתחרות תתקיים בסטוקהולם, אך בעקבות שינויים בחוקי המדינה אשר מנעו כניסת שחקנים ממדינות מחוץ לאיחוד האירופי, הועברה התחרות לבוקרשט שברומניה ושוחקה ללא קהל.

סך פרסים
--------

בשתי התחרויות הראשונות Valve מימנה באופן מלא את סך הפרסים אשר היה 1.6 מיליון דולר. החל מ-2013 מתקיים מימון המונים וסך הפרסים הוא שילוב של 25% מהכספים אשר נאספו על ידי מימון ההמונים, ו-1.6 מיליון דולר ש-Valve מוסיפה. בכל שנה עד 2021, למעט ב-2012, התחרות שברה את שיא סך הפרסים בכל תחרות ספורט אלקטרוני אחרת, והתחרויות מ-2015 עד 2021 מחזיקות במקומות הראשונים בכל הזמנים.

סיקור
-----

התחרות משודרת במספר שירותי סטרימינג, כאשר העיקרית היא Twitch.tv. השידור כולל פאנל, שדרנים, פרשנים ושדרני קווים, באופן הדומה לתחרויות ספורט רגילות. השידורים מתקיימים בשפות שונות ובעיקר באנגלית, רוסית וסינית. במספר מקרים שודרו משחקים גם בערוצי טלוויזיה מבוססים, ובניהם ESPN.

בתרבות
------

ב-2014 ‏Valve פרסמה את Free to Play, סרט תיעודי העוקב אחר שלושה שחקנים אשר השתפפו בתחרות הראשונה, hyhy‏, Dendi ו-Fear. החל מ-2016 ‏Valve מפרסמת מספר חודשים לאחר הגמר את True Sight, סרט תיעודי העוקב אחר שתי הקבוצות אשר הגיעו למשחק הגמר בתחרות. הסרטים עולים לצפייה בחינם. באפריל 2021 עלה Free to Play לצפייה ב-Netflix.

הזוכות בתחרות
-------------

הקבוצה הזוכה מקבלת את חלקה מסך הפרסים של התחרות, טבעת אליפות, וזוכה ששמה ושם כל חברי הקבוצה יחרטו על צלחת האליפות, ה-Aegis.

| שנה | זוכה | סך פרסים | תאריך | מארחת |
| --- | --- | --- | --- | --- |
| 2011 | אוקראינהאוקראינה Natus Vincere | 1,600,000 דולר | 17 באוגוסט עד 21 באוגוסט | גרמניהגרמניה קלן, גרמניה |
| 2012 | הרפובליקה העממית של סיןהרפובליקה העממית של סין Invictus Gaming | 1,600,000 דולר | 31 באוגוסט עד 2 בספטמבר | ארצות הבריתארצות הברית סיאטל, ארצות הברית |
| 2013 | שוודיהשוודיה Alliance | 2,874,380 דולר | 7 באוגוסט עד 11 באוגוסט |
| 2014 | הרפובליקה העממית של סיןהרפובליקה העממית של סין Newbee | 10,923,977 דולר | 18 ביולי עד 21 ביולי |
| 2015 | ארצות הבריתארצות הברית Evil Geniuses | 18,429,613 דולר | 3 באוגוסט עד 6 באוגוסט |
| 2016 | הרפובליקה העממית של סיןהרפובליקה העממית של סין Wings Gaming | 20,770,460 דולר | 3 באוגוסט עד 13 באוגוסט |
| 2017 | האיחוד האירופיהאיחוד האירופי Team Liquid | 24,787,916 דולר | 7 באוגוסט עד 12 באוגוסט |
| 2018 | האיחוד האירופיהאיחוד האירופי OG | 25,532,177 דולר | 20 באוגוסט עד 25 באוגוסט | קנדהקנדה ונקובר, קנדה |
| 2019 | האיחוד האירופיהאיחוד האירופי OG | 34,330,068 דולר | 20 באוגוסט עד 25 באוגוסט | הרפובליקה העממית של סיןהרפובליקה העממית של סין שנגחאי, סין |
| 2020 | בוטל | 18 באוגוסט עד 23 באוגוסט | שוודיהשוודיה סטוקהולם, שוודיה |
| 2021 | רוסיהרוסיה Team Spirit | 40,018,195 דולר | 7 באוקטובר עד 17 באוקטובר | רומניהרומניה בוקרשט, רומניה |
| 2022 | האיחוד האירופיהאיחוד האירופי Tundra Esports | 18,930,775 דולר | 8 באוקטובר עד 30 באוקטובר | סינגפורסינגפור סינגפור |
| 2023 | רוסיהרוסיה Team Spirit | 3,380,455 דולר | 12 באוקטובר עד 29 באוקטובר | ארצות הבריתארצות הברית סיאטל |

שחקנים ישראלים בטורניר
----------------------

שלושה שחקנים ישראלים שיחקו במהלך השנים בטורניר.

* טל "Fly" אייזיק (אנ') – 10 הופעות, מיקום שיא: 3 ב-2018, הישראלי הראשון להופיע בטורניר
* נטע "33" שפירא – 5 הופעות, מיקום שיא: זכייה ב-2022
* עידן "MagicaL" ורדניאן – הופעה אחת, מקום 13-16 ב-2019

קישורים חיצוניים
----------------

ויקישיתוף מדיה וקבצים בנושא **The International** בוויקישיתוף
* אתר האינטרנט הרשמי של The International
* The International, ברשת החברתית אקס (טוויטר)

הערות שוליים
------------

1. ↑  Jim Reilly, ‏Valve Goes Big with Dota 2 Tournament, באתר IGN, ‏1 באוגוסט 2011 (באנגלית)
2. ↑  Dota 2’s The International gets new dates after Sweden says no to esports, באתר PCGamesN, ‏7 ביולי 2021 (באנגלית)
3. ↑  סך פרסים לפי תחרות ספורט אלקטרוני, באתר EsportsEarnings (באנגלית)
4. ↑  Erik Kain, ‏The International 'Dota 2' Championships Will Be Televised On ESPN, Boasts Biggest Prize Ever, באתר Forbes, ‏17 ביולי 2014 (באנגלית)
5. ↑   Free to Play, סרטון בערוץ "Valve", באתר יוטיוב (אורך: 01:15:44) (באנגלית)
6. ↑  בוטל עקב מגפת הקורונה